"Phetolelo kakaretso Thulaganyo ya Letlhomeso La Kharikhulamo Ka jalo KGB e rulagantswe ka fa tlase ga DRGK nngwe le nngwe ka mokgwa o o latelang: Dintlha tsa Dikarolo tsa thuto ya Tlhaloso pele le kgodiso 1. Maikaelelo Maikaelelo a neela tsela ya go tlhokomela bana, go ithuta le kgolo mo go di DRGK tse di farologaneng.  Maikaelelo a tsepame mo ditlhokong tsa ngwana mo kgatong e e rileng ya kgolo, kgatlhego le go ithuta ga gagwe  DRGK nngwe le nngwe e na le maikaelelo a a tshegetsang ditlhoko tsa bagolo tsa kitso, tlhaloganyo le dikgopolo tsa go dira ditirwana. 2. Dikaedi tsa Kgodiso Dikaedi tsa kgodiso di tlhalosa ka tsela e e tseneletseng, kgolo ya bana go simolola ka dikaelo ba ba sa tswang go belegwa go ya go ba ba nang le dingwaga di ka nna tlhano.  Di naya bagolo kitso ka ga bokgoni jwa bana.  Ga di A TSHWANELA GO DIRISIWA JAAKA LETLHARE LA TEKOLO .Bana ba tshwana ba le nosi ebile ba dira bokao ka tikologo ya bone ka ditsela le dinako tse di farologaneng.  Dikaedi tsa kgolo ke melawana ya go ela ngwana mongwe le mongwe tlhoko le go buisana le batsadi. 3. Dikao tsa ditirwana Ditlhopha tse nne tse di tlhalosa ditirwana tse bana ba ba sa tswang go belegwa go go  Tshimologo go ba ba nanang le dingwaga di le nne ba na le bokgoni mo go tsone e bile ba kgona go tsaya karolo mo go tsone.  Go gola  Go gola go feta Ditlhopha tse nne di supa pharologano e kgolo ya dingwaga ya DRGK:  Go ya Mophatong wa R  Masea: Ba ba sa tswang go belegwa go ya go dikgwedi di le 18  Banyana: go tswa go 18 go ya go dikgwedi di 36 (dingwaga di le 3)  Bana ba bannye: go tswa go dingwaga di le 3 go ya go dingwaga di le 4  Setlhopha sa bone se supa go kgabaganya mo dikgonong tsa ngwana wa dingwaga di le tlhano (yo a tsenelang Mophato wa R mo Kgatong ya Motheo). Ditlhopha tse nne tsa dingwaga tsa bogodi, le fa di theilwe mo pharologanong e kgolo ya dingwaga tsa DRGK  di rotloetsa bagolo go akaretsa bana botlhe ba dikaelo tsa kgolo ka go fetoga le maemo  di akaretsa bana ba ba golang ka bonya le kgolo ya mmele le go ithuta ka lobelo ga bana ba dingwaga tse di farologaneng go fitlha ka ba dingwaga di le tlhano le di le thataro (bokhutlo jwa Mophato wa R) le go di feta  di akaretsa bana ba ba nang le dikgoreletsi tsa go ithuta le kgolo mo mmeleng (bana ba ba nang le bogole le ditlhoko tse di kgethegileng)  O SEKA WA TLHAMA LENAANE TEKOLO LA GO TSHWAYA. Ke dikaedi tsa go ela dilo tlhoko le go rulaganya, kwa ntle ga go lebala gore ditlhoko tsa bana ka bongwe ka bongwe tsa go ithuta le kgatlego di ka fetoga letsatsi le letsatsi. DITIRWANA KE DIKAO E SENG MELAO. Di tlamela ka dikakanyo tsa ditšhono tsa go ithuta. Bagolo ba tshwanetse go akanyetsa maemo a a kgethegileng a ngwana le mekgwa ya setso, ya selegae le ya lefatshe lotlhe e e atlegang. 10"